Iarraidh ar réamhrialú ó Landesverwaltungsgericht Tirol (an Ostair) a taisceadh an 19 Meán Fómhair 2022 - Umweltverband WWF Österreich agus páirtithe eile v Tiroler Landesregierung
(Cás C-601/22)
Teanga an cháis: an Ghearmáinis
An chúirt a rinne an tarchur
Landesverwaltungsgericht Tirol
Páirtithe sna príomhimeachtaí
Iarratasóir: Umweltverband WWF Österreich, ÖKOBÜRO – Allianz der Umweltbewegung, Naturschutzbund Österreich, Umweltdachverband, Wiener Tierschutzverein
Údarás is Cosantóir: Tiroler Landesregierung
Na ceisteanna a tharchuirtear
An ndéantar “prionsabal na córa comhionainne idir na Ballstáit” a chumhdaítear le hAirteagal 4(2) CAE a shárú le hAirteagal 12, arna léamh in éineacht le hIarscríbhinn IV, de Threoir 92/43/CEE 1, arna leasú le déanaí ag Treoir 2013/17/AE 2, faoina dtagann an mac tíre faoin gcóras dianchosanta, in ainneoin go n-eisiatar pobail díobh i roinnt Ballstát ón gcóras sin, cé nach bhforáiltear d’eisceacht den chineál sin maidir leis an Ostair?
An gcaithfear Airteagal 16(1) de Threoir 92/43, arna leasú le déanaí ag Treoir 2013/17, ar dá réir nach gceadaítear maolú ón gcóras dianchosanta i leith mac tíre ach i gcás, inter alia, nach ndéanfadh an maolú dochar maidir leis na pobail speiceas lena mbaineann a chothabháil ag “stádas caomhantais fabhrach” ina “raon nádúrtha”, a léiriú sa chaoi nach é go gcaithfear an stádas caomhantais fabhrach a choimeád nó a athbhunú ar chríoch Bhallstáit ach i raon nádúrtha pobail a d’fhéadfadh réigiún bithgheografach trasteorann atá i bhfad níos mó a chumhdach?
An gcaithfear Airteagal 16(1)(b) de Threoir 92/43, arna leasú le déanaí ag Treoir 2013/17, a léiriú sa chaoi go gcumhdaítear le “damáiste tromchúiseach”, chomh maith leis an damáiste díreach a dhéanann mac tíre áirithe, an damáiste “eacnamaíoch” indíreach (sa todhchaí) nach féidir a chur i leith mac tíre áirithe?
An gcaithfear Airteagal 16(1) de Threoir 92/43, arna leasú le déanaí ag Treoir 2013/17, a léiriú sa chaoi nach mór, mar gheall ar na struchtúir atá go mór mór ann sa Tioróil i ndáil leis an topagrafaíocht, feirmeoireacht na nAlp agus gnó, “malairt de rogha shásúil” a scrúdú ar bhonn a hindéantachta iarbhír amháin nó ar bhonn critéir eacnamaíocha freisin?
____________
1     Treoir 92/43/CEE ón gComhairle an 21 Bealtaine 1992 maidir le gnáthóga nádúrtha agus fauna agus flora fiáine a chaomhnú (IO 1992 L 206, lch. 7).
1     Treoir 2013/17/AE ón gComhairle an 13 Bealtaine 2013 lena leasaítear Treoracha áirithe i réimse an chomhshaoil de bharr aontachas Phoblacht na Cróite (IO 2013 L 158, lch. 193).